החלטת ועדת חוקה מיום 20.5.2021

בעניין: הרב הנדרש לקבלת החלטה במקרה של רב אשר נמנע

התקבלה פניה לועדת החוקה בנוגע לשאלה הבאה:

"התקיימה היום הצבעה במועצת פקולטה בבקשה של החוג לביולוגיה אבולוציונית וסביבתית לשנות את שפת ההוראה לאנגלית בתוכנית לתואר שני. תוצאות ההצבעה היו :

19 בעד

26 נמנעים

1 נגד

האם בנסיבות העניין ההחלטה "בעד" תקפה או לא (בהתחשב בעובדה שרב המשתתפים נמנע).

להלן החלטת ועדת החוקה:

העקרון הכללי:

1. באופן כללי, ובהעדר הוראה מיוחדת אחרת, התקנון האקדמי של אוניברסיטת חיפה מאמץ את הגישה לפיה הרב הנדרש לשם קבלת החלטה בפורומים שונים הינו רב יחסי (כלומר, מספר התומכים גדול ביחס למספר המתנגדים), כאשר במסגרת זו למספר הנמנעים אין כל משמעות (ראו סעיף 27.7 לתקנון האקדמי).
2. לפיכך, גם אם מרבית המשתתפים בהצבעה מחליטים להימנע אבל עדיין רב מקרב יתר המשתתפים מצביעים בעד החלטה מסויימת, הרי שההחלטה בעד הינה תקפה ומחייבת.
3. כך לדוגמא, במידה וישנם 20 משתתפים, ומתוכם 10 נמנעים, 6 מצביעים בעד, ו- 4 נגד, הרי שההחלטה בעד תקפה.

היישום המקרה הקונקרטי:

1. לאור האמור לעיל, בנסיבות העניין, כפי שהובאו לידיעת ועדת החוקה – הרי שהצבעה של מועצת הפקולטה בבקשת החוג לביולוגיה אבולוציונית וסביבתית לשנות את שפת ההוראה לאנגלית בתוכנית לתואר שני – תקפה.
2. יחד עם זאת, אם העקרון הכללי שפורט לעיל לא היה ידוע ו/או מובן לחברי הסגל של הפקולטה, הרי שהחוג רשאי לקיים הצבעה חוזרת, לאחר שהנושא יובהר לכלל חברי/ות הסגל.